रांची. रांची के हवाई यात्रियों के लिए अच्छी खबर है। उन्हें जल्दी ही सस्ती हवाई सेवा मिलेगी। देश की सबसे सस्ती एयरलाइंस इंडिगो अगस्त से यहां से अपनी उड़ान शुरू करने वाली है। इंडिगो एयरलाइंस ने बिरसा मुंडा एयरपोर्ट अथॉरिटी से अनुमति ने ली है।
एयरपोर्ट अथॉरिटी अगले हफ्ते इंडिगो को चेकिंग काउंटर, टिकट काउंटर और रैंप ऑफिस सौंप देगा। नया टर्मिनल बनने के बाद रांची से उड़ान शुरू करने वाली यह पहली कंपनी होगी। फिलहाल रांची से एयर इंडिया, गो एयर और जेट एयरवेज दिल्ली, मुंबई, कोलकाता और पटना के लिए हवाई सेवा मुहैया करा रही है।
सस्ता होगा टिकट
इंडिगो की उड़ान शुरू होने पर यहां से हवाई यात्रा 20 से 35 फीसदी तक सस्ता होने की उम्मीद है। अभी रांची से दिल्ली का किराया नौ से 11 हजार और मुंबई का किराया 11 से 14 हजार रुपए के बीच चल रहा है। उम्मीद जताई जा रही है कि इंडिगो की विमान सेवा शुरू होने के बाद यह दिल्ली का किराया पांच से छह हजार और मुंबई का किराया सात से नौ हजार रुपए तक हो सकता है। इंडिगो देश के 30 एयरपोर्ट से अपनी सेवाएं दे रही है। इसमें भुवनेश्वर, पटना, कोलकाता व रायपुर एयरपोर्ट भी शामिल हैं। गौरतलब है कि रांची से किंगफिशर और एमडीएलआर एयरलाइंस की सेवा बंद होने के बाद हवाई किराए में बढ़ोतरी हुई है।
अभी क्या है किराया
रांची-दिल्ली ९ से ११ हजार
रांची-मुंबई ११ से १४ हजार
रांची-कोलकाता ३५ से ४२ सौ
रांची-पटना ३क्क्क् से ३६ सौ
क्या है उम्मीद
रांची-दिल्ली ५ से ६ हजार
रांची-मुंबई ७ से ९ हजार
रांची-कोलकाता २५क्क् से ३ हजार
रांची-पटना २क्क्क् से २५ सौ
रांची से जुड़ेंगे नए शहर
फिलहाल रांची से चार शहरों दिल्ली, मुंबई, कोलकाता और पटना के लिए सीधी विमान सेवा है। इंडिगो के आने के बाद रांची से और कई नए शहरों के जुड़ने की संभावना है। इनमें बेंगलुरू, अहमदाबाद, लखनऊ, पुणो, चेन्नई, रायपुर व भोपाल जैसे कई शहर शामिल हो सकते हैं।
अगले हफ्ते देंगे जगह
इंडिगो एयरलाइंस अगस्त से रांची से विमान सेवा शुरू कर देगा। नए टर्मिनल बिल्डिंग में अगले हफ्ते इंडिगो के लिए जगह मुहैया करा दी जाएगी। इंडिगो की उड़ान शुरू होने से हवाई किराए में गिरावट आने की उम्मीद है।
राजू आरके, डायरेक्टर, बिरसा मुंडा एयरपोर्ट, रांची
hin_Deva bho_Deva hin_Deva hin_Deva hin_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva hin_Deva hin_Deva hin_Deva bho_Deva